জাতীয় চলচ্চিত্র পুরস্কার প্রাপ্ত নির্মাতা মাসুদ পথিকের নতুন চলচ্চিত্র মায়া-দ্য লস্ট মাদার-এ গাইলেন মমতাজ। চিত্রশিল্পী শাহাবুদ্দিন আহমেদের চিত্রকর্ম ‘নারী’ এবং কবি কামাল চৌধুরীর ‘যুদ্ধশিশু’ কবিতা অবলম্বনে নির্মিত হচ্ছে চলচ্চিত্রটি। এতে ‘ডালিম গাছ’ শিরোনামের একটি গানে সমপ্রতি কণ্ঠ দিলেন মমতাজ। মাসুদ পথিকের লেখা ‘ডালিম গাছ’ নামের গানটির সুর করেছেন প্লাবন কোরেশী ও সংগীতায়োজন করেছেন মুশফিল লিটু। খবর বিডিনিউজের।